પાટણ જીલ્લામાં મેઘરાજાની પધરામણી થતા સતત એક અઠવાડીયાથી વાદળછાયું વાતાવરણ રહેતા અને વરસાદી ઝાપટા પડવાનું યથાવત રહેતા કાળઝાળ ગરમી અને ઉકળાટમાં કંઈક અંશે રાહત રહેવા પામી છે ત્યારે સિધ્ધપુર, રાધનપુર, સમી, શંખેશ્વર, સરસ્વતી તાલુકામાં મેઘરાજા મનમુકીને વરસતા જનજીવન પર તેની માઠી અસર પહોંચવા પામી છે અને કેટલાય લોકોને ઘરબાર છોડી સ્થળાંતર કરવાની ફરજ પડી છે તો કેટલાક વિસ્તારોમાં પાણી ગરકાવ થઈ જતા લોકોને ભારે હાલાકીનો સામનો પણ કરવો પડયો હતો તો બીજી તરફ સિધ્ધપુર, સરસ્વતી, રાધનપુર, શંખેશ્વર તરફ મૂશળધાર વરસાદ પડવાના પગલે પશુઓના પણ મોત નિપજવા પામ્યા છે ત્યાર ડીઝાસ્ટર શાખામાંથી મૃત પશુઓના આંકડા મળ્યા મુજબ પાટણમાં ૧, સિધ્ધપુરમાં ૯, સરસ્વતીમાં ૬, હારીજમાં ર, રાધનપુરમાં ર, શંખેશ્વરમાં ૧, સમીમાં ર પશુઓના મોત નિપજવા પામ્યા છે ત્યારે પશુપાલકો મૃત પશુનું પી. એમ. કર્યા બાદ તેનો રીપોર્ટ તંત્રને સોંપવામાં આવે તો સરકાર દ્વારા અપાતી સહાયનો પણ લાભ મળી શકે તેમ હોઈ તંત્ર દ્વારા તે તરફની કાર્યવાહિ પણ હાથ ધરવામાં આવી છે.